
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	25.08.2026.
	
	Nr. AMD-26-389-rs




	Par satiksmi filmēšanas laikā




Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un Location Unit SIA 24.08.2026. iesniegumu par mākslas spēlfilmas “Tur, kur pazudušie dodas” filmēšanas darbiem:

1. Noteikt, ka 02.09.2026. no plkst.00.30 līdz plkst. 01.30 nepieciešamības gadījumā līdz desmit minūtēm tiks ierobežota vai slēgta transportlīdzekļu satiksme un gājēju, velosipēdu un elektroskrejriteņu kustība uz Akmens tilta (virzienā uz centru).

2. Par filmēšanas norisi ir atbildīga Location Unit SIA filmēšanas lokāciju menedžere Ingrīda Nagle (tālrunis 26871986, e-pasts: ingrida@locationunit.lv).

3. Rīgas valstspilsētas pašvaldības policijai ierobežot vai nepieciešamības gadījumā līdz desmit minūtēm slēgt transportlīdzekļu satiksmi un gājēju, velosipēdu un elektroskrejriteņu kustību 1. punktā minētajā vietā norādītajā laikā.

4. Ņemt vērā, ka filmēšanas organizatore – Location Unit SIA:
4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;
4.2. nodrošinās operatīvā transporta satiksmi;
4.3. nodrošinās sabiedriskā transporta satiksmi;
4.4. nodrošinās iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;
4.5. nodrošinās sabiedrisko kārtību filmēšanas norises vietās norādītajā laikā;
4.6. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

